એલ્બિનિઝમ ધરાવતાં બાળકોને શાળામાં ખૂબ જ તકલીફ પડે છે. ઘણાં બાળકો તેમની સાથે નથી રહેતાં કે તેમની સાથે નથી રમતાં. ઘણાં માતા-પિતા પણ પોતાનાં બાળકોને એલ્બિનિઝમથી પીડાતા બાળકોથી દૂર રહેવાની સલાહ આપે છે જે ખોટું છે. તેમણે સમજવું જોઇએ કે એલ્બિનિઝમથી પીડાતાં બાળકો પણ કોઈનાં બાળકો છે અને આ બીમારી કોઈ પણ બાળકને લાગુ પડી શકે છે. ખરેખર તો આ બીમારી નથી ડિસઓર્ડર જ છે. તેમાં કોઈનીયે ભૂલ નથી અને આ ચેપી રોગ નથી. આવામાં લોકોને જાગરૂકતા ફેલાવવાની જરૂર છે અને તે જ કામ અનુભવ ગુપ્તાએ શરૂ કર્યું. તેમણે વિવિધ અવેરનેસ કાર્યક્રમો ચલાવ્યા. તેઓ ઘણી શાળાઓમાં જઈને શિબિરોનું આયોજન કરે છે. લોકોને મળે છે અને તેમને આ રોગની હકીકત સમજાવે છે. વિવિધ મીડિયા સંસ્થાઓ દ્વારા પણ અંકુશે એક અભિયાન ચલાવ્યું કે જેથી લોકોમાં જાગરૂકતા લાવી શકાય.